પોલીસ વિભાગ સમક્ષ ઘણી વાર અપમૃત્યુના કિસ્સા આવે છે. કોઈની હત્યા થઈ હોય કે અકસ્માતમાં કોઈનું મૃત્યુ થયું હોય, કોઈએ આત્મહત્યા કરી હોય કે કોઈ દુર્ઘટનામાં કોઈનું મૃત્યુ થયું હોય તો આવા કિસ્સામાં પોલીસને તપાસ કરવાની આવે છે. ઘણી વાર મૃતકની ઓળખ તો થાય છે પરંતુ તેના સગાની જાણ હોતી નથી અને સગાને જાણ કરવી હોય તો કેવી રીતે કરવી તે પોલીસ માટે કોયડો બની જતો હતો. પરંતુ ફેસબૂક આવ્યાં પછી આ બાબત હવે કોયડારૂપ નથી રહી.